Last Girl on Earth

Last Girl on Earth (בעברית: הבחורה האחרונה על כדור הארץ) היה סיבוב ההופעות השלישי של זמרת הפופ ריהאנה, שנועד לקדם את אלבום האולפן הרביעי שלה, Rated R. סיבוב ההופעות התחיל בתאריך 16 באפריל 2010, הסתיים אחרי 11 חודשים בתאריך 12 במרץ 2011 וכלל 67 מופעים, מתוכם 30 באירופה, 27 בצפון אמריקה, 9 באוסטרליה והופעה אחת בישראל. ההופעה בישראל התקיימה ב-31 במאי 2010, בחסות חברת אורנג', באצטדיון בלומפילד בתל אביב. ריהאנה הכריזה על תחילתו של סיבוב ההופעות בדצמבר 2009 ואמרה: "זה הולך להיות סיבוב הופעות עולמי, אז זה הולך להיות מאוד ארוך, אנחנו בהחלט נהיה בעיר שלך אז כדי שתחפש אותנו". סיבוב ההופעות הרוויח בסיומו 50 מיליון דולר מ-61 מופעים, מתוכם 10 מיליון דולר ב-9 מופעים באוסטרליה, וקיבל ביקורות חיוביות מהמבקרים. בריאיון עם תוכנית הטלוויזיה "Entertainment Tonight", הסבירה ריהאנה את השם של סיבוב ההופעות: "אני אוהבת לחשוב לפעמים על עצמי כבחורה האחרונה על כדור הארץ, כי לפעמים אנשים מקבלים החלטות בשבילי המבוססות על ההשקפה שלהם או של אחרים ואתם יודעים, בשבילי החיים שלי הם שלי, הם העולם הפרטי שלי, ואני הולכת לחיות אותם בדרך שאני רוצה. ככה אני חושבת על כל דבר, באופן בו אני מתמקדת בי ובעבודה שלי, זו באמת התקדמות בשבילי". סיבוב ההופעות, בכוריאוגרפיה של טינה לנדון, הוכרז באופן רשמי ב-9 בדצמבר 2009, על הסט של הקליפ לשיר Hard ואמרה כי התאריכים הרשמיים יוכרזו באתר שלה כאשר יוכרזו תאריכים תחילה תאריכים באירופה. על פי עיתון Pollstar, במהלך 2010 גרפה ריהאנה 27 מיליון דולר בסיבוב ההופעות. בסיום הסיבוב הרוויחה 50 מיליון דולר מ-61 מופעים. מבין זמרי החימום בבריטניה, נבחרה הזמרת פיקסי לוט ובתוספת של הרגע האחרון גם הראפרים טייני טמפה וטינצ'י סטריידר. בריאיון ל-MTV ריהאנה אמרה: "אנחנו כבר באים עם רעיונות שונים וכל מיני דברים מגניבים שאנחנו יכולים לעשות, דברים שמעולם לא ראו לפני כן. אבל עכשיו אנחנו כבר מתחילים ממש בהכנות ונכנסו לפרטי פרטים של כל מה שצריך. האווירה של המופעים תהיה אווירה עתידנית. צפויות כמה הפתעות סקסיות בבריטניה שמה כנראה אופיע בכמה פסטיבלים". במהלך החזרות לסיבוב ההופעות ריהאנה לקחה גם כמה שיעורי תופים מהמתופף מטראביס בארקר על מנת לנגן את גרסת הכיסוי לשיר The Glamorous Life, שבוצע במקור על ידי שילה אי. באפריל 2010 הכריזה גם על התאריכים בהם תופיע בצפון אמריקה. כזמרת חימום, הייתה אמורה להופיע הראפרית ניקי מינאז', אך ויתרה על השתתפותה על מנת לעבוד על אלבום הבכורה שלה. ב-5 באפריל 2010, העלתה סרטון לאתר יוטיוב הנועד לפרסם את סיבוב הופעות. במרץ 2010 הודיעו העיתונים הישראליים כי ריהאנה תופיע בישראל באצטדיון בלומפילד בתל אביב בחסות אורנג'. בחסות זו אורנג' אפשרה בפרויקט מיוחד לבני 16 ומעלה ולכל מי שמתנדב 4 שעות לקהילה לצפות בהופעה ללא עלות.ביום המופע ריהאנה הצטרפה למספר מתנדבים לאחת מהעבודות אותן עשו. בריאיון עם AOL ריהאנה אמרה כי הקהל צריך לצפות לשדרוג גדול בהשוואה להופעות הקודמות שלה. היא ציינה: "מעולם לא עשיתי סיבוב הופעות בצורה כזאת. ההפקה לא תאומן והתלבושות... אנחנו לקחנו את זה לרמה אחרת לגמרי. חזותית וקולית זאת הולכת להיות עליית מדרגה גדולה מהפעם הקודמת". ההופעה הייתה בבימויו של ג'יימי קינג שעבד בעבר עם מדונה, בריטני ספירס ואבריל לאבין. טינה לנדון שעבדה עם ג'נט ג'קסון, שימשה ככוריאוגרפית. מנהל הקריאייטיב לסיור היה סיימון הנווד, שהיה גם המנהל הקריאטיב של האלבום Rated R. הנווד הסביר על סיבוב ההופעות: "במשך חודשים דיברנו בהרחבה על סיבוב ההופעות אפילו עוד לפני שחרור האלבום והסתכלנו על כל היבט של סיבוב ההופעות מרעיונות כלליים ועד לראיונות חזותיים. יש סיפור גדול שהתפתח והוא ייחשף לבסוף בסיבוב ההופעות. חלק מההשארה לסיבוב ההופעות היה מהסרט "איש האומגה" וחלק מהרעיונות היו כמובן מהשירים או מחזיונות אישיים של ריהאנה". הגיטריסט נונו בטנקורט (אנ') חתם להוביל את הלהקה. הוא אמר כי "החזרות היו יותר טובות ממה שציפיתי כי הלהקה היא מדהימה ביותר, ואני מקבל את הזכות להוסיף להרכב שלהם צליל. זה הולך להיות כיף." הביקורות על המופעים בבריטניה היו חיוביות. העיתון הבריטי דיילי טלגרף נכתב: "בזמן שהיא הופיעה בבריטניה ובארצות הברית ריהאנה הייתה סופרסטאר R&B והיא לא לקחה שבויים. היא פתחה עם בלדת הפופ-רוק Russian Roulette שברקע היה סרטון של בובות שנשרפות ולאחר מכן החליפה את הבגדים בביצוע השיר השני שלה (Hard), בו היא ישבה בפישוק רגליים על קנה של רובה רובה של טנק ורוד בגודל טבעי ואילו להקת המחול היו חצי עירומים בתלבושת צבאית וסחררו את הקהל עם הרובים שלהם. סקס, אלימות ופירוטכניקה (כולל ענני פטריות כדי ללוות את פצצת תבערת האש) היו הנושאים המרכזיים של הערב. יש לריהאנה סט שלם של להיטים שכל אחד מהם בוצע במקסימום בשביל להצדיק את הדולרים של הקהל: עם תלבושות חושפניות, ריקודי זימה, התפאורה ומסכי Sci-Fi שמושכים את העין. המעריצים הצעירים ובעיקר נשים שבאמת מעריצים את ריהאנה היו בשיא האנגריה בכל פעם שניתנה להם הזמנות להצטרף אל השירה". ב-BBC Radio 1 אמרו: "הכוכבת בת ה-22 לבשה שמלה שחורה באורך הרצפה עם אורות מהבהבים אדומים ופשוט קרעה את הרחבה באצטדיון O2 שהחל עם השיר Russian Roulette, עם התלהבות רבה של הקהל בביצוע והסתיים עם הלהיט הגדול ביותר שלה עד כה, Umbrella, ששהה 10 שבועות רצופים במקום ה-1 ב-2007 בבריטניה". בעיתון הבריטי דיילי מירור נכתב: "כשיצאה לסיבוב ההופעות Last Girl on Earth, שהנושא שלו הוא כמו בחיים, היא פצחה בביצוע לוהט של Russian Roulette וזה לא היה ליפסינק. היא העלתה את הרמה שלה והיא מוכנה לעשות דברים חדשים". גם הביקורות על המופעים בארצות הברית זכו לביקורות חיוביותץ מיקאל ווד מ"רולינג סטון" כתב ביקורת על ההופעה בלוס אנג'לס: "ריהאנה תפסה את תשומת הלב של הקהל לאורך כמעט שעתיים מלאות בשינויי תלבושות, קטעי וידאו וקטעי במה מורכבים". קליי מקליין מ-BET אמרה על המופע: "ייתכן שהיו ספקות, אבל ריהאנה הוכיחה שיש לה כוח לתפקד על במה במשך כמעט שעות. ריהאנה יכולה לשיר ולא היו סימנים על השפתיים של ליפסינק. ריהאנה לא אמרה שהיא הייתה ויטני יוסטון, ובזמן שאין לה מנעד קולי מסיבי, היא משתמשת בקול שלה היטב, ונשמעה בדיוק כמו התקליטים שלה ושרה בקולי קולות". בניו יורק פוסט נכתב: "ריהאנה היא נערת חלומות. היא שמרה למופע סט תוסס של זיקוקים, ארסנל של אביזרי אקדח וריקודי פופ תוססים. גם בשיר האחרון "Umbrella" ריהאנה נתנה ביצוע מחשמל ומעולה". ב-19 באפריל 2010, אחרי הופעתה בשווייץ, גרמה ריהאנה לכותרות בעיתונים כשנלקחה לבית חולים בציריך. מנהלה האישי אמר: "היו לה צלעות פצועות והיא הלכה לעשות בדיקה כדי להיות בטוחה שזה לא רציני, וזה לא היה". בבית החולים בציריך אמרו: "ריהאנה עברה תאונה ויותר מזה אנו לא נגיד. אנחנו לא הולכים לתת את כל פרטים". ריהאנה, לעומת זאת, עדיין הייתה מסוגלת לבצע את ההופעה הבאה בליון, צרפת, ב-20 באפריל. המופע נפתח בסרטון של השיר "Mad House", בו נראית ריהאנה משובטת בתוך מעבדה לבנה. לאחריו נפתחת המערכה בשיר "Russian Roulette", כאשר במהלכו הוקרן במסך מאחור סרטון שבו רואים בובות נשרפות וריהאנה לובשת שמלה שחורה עם אורות אדומים מהבהבים שהיא עומדת על במה נוספת אשר מתרוממת באוויר. בשיר "Hard" ריהאנה מחליפה לבגד גוף ויושבת על תותח ורוד בגודל טבעי כאשר עשן יוצא ממנו ורקדנים בלבוש צבאי רוקדים עם רובים בידיהם. בשיר שלאחריו, "Shut Up and Drive", ריהאנה מבצעת את השיר ליד מכונית בגודל טבעי ובסיום השיר ריהאנה חובטת במכונית עם אלה. בשיר הבא, "Fire Bomb", ריהאנה מבצעת את השיר ללא רקדנים כאשר היא ממשיכה לעמוד על אותה המכונית. בזמן שריהאנה מבצעת את השיר "Disturbia", רקדנים, הלבושים כמו מפלצות, עומדים על קביים מקיפים אותה. לאחר מכן מוקרן סרטון נוסף תחת השם "Welcome To Rihanna's World" ובו מוקרנים אוסף של קטעים ואפקטים. אחרי סרטון זה, ריהאנה פותחת את המערכה הבאה בשיר "Rockstar 101" בו היא לבושה בבגד גוף שחור. בתחילת השיר ריהאנה יורדת לבמה במעלית ולאחר מכן מבצעת את השיר כשהיא אוחזת בגיטרה שחורה. בשיר "Rude Boy" ריהאנה עומדת ליד ערמת טלוויזיות כאשר צלמי פפראצי מקיפים אותה. ריהאנה מבצעת את השיר "Wonderwall" (גרסת כיסוי) ולאחריו את השיר "Hate That I Love You" כשהיא יושבת על הבמה עם רקדניה. בביצוע השיר "Rehab" ריהאנה שוכבת על כיסא מסתובב. לאחר מכן ריהאנה מבצעת את השירים "Unfaithful" ו-"Stupid in Love" ללא ליווי של רקדנים או אביזרים. בשיר "Te Amo", רקדן, שידיו קשורות למתקן בצורת רובה, רוקד על הבמה ואז ריהאנה עולה באוויר כאשר היא יושבת על אותו מתקן. אחרי הביצוע לשיר "Te Amo" מוקרן שוב סרטון מעבר בשם: "?Can You Hear Us" בו נראית ריהאנה מסתובבת במעגל סביב עצמה. כאשר ריהאנה עולה לשיר את "Don't Stop the Music" היא עולה בלבוש חדש, הפעם בבגד לבן עם רשת לבנה. במהלך ביצוע השיר הרקדנים מבצעים פעלולים בתוך כלוב ירוק בצורת קובייה. אחרי השירים "SOS" ו-"Let Me", ריהאנה מבצעת את "The Glamorous Life" (גרסת כיסוי), בו היא מבצעת סולו תופים קצר בעצמה. אחרי ביצוע השירים: "Breakin' Dishes" ו-"Take a Bow", עוברת ריהאנה לבצע מחרוזת של השירים "Wait Your Turn", "Live Your Life" ו-"Run This Town", כאשר היא מוקפת בבובות מתכת. בסיום המופע, בלהיט "Umbrella", ריהאנה עולה בבמה קטנה מעל הקהל כאשר היא אוחזת במוט דמוי מטרייה. בהופעות באוסטרליה נעשו מספר שינויים כאשר השירים: "Love the Way You Lie (Part II)", "S&M", "What's My Name?", ו-"Only Girl (In the World)" בוצעו במקום במקום השירים "Stupid in Love", "Rehab" ו-"Russian Roulette" וכך גם התלבושות היו בהתאם. בעקבות כך המופעים באוסטרליה קיבלו את השם Last Girl on Earth 0.2. שתיים מההופעות בסקוטלנד הוקלטו ושודרו באופן חלקי על ידי מספר תחנות רדיו ברחבי אירופה. המופע במנצ'סטר הוקלט ושודר בתחנת רדיו גרמנית. בנוסף, המופע ב-5 ביוני בפסטיבל Rock in Rio במדריד, ספרד, שודר על ידי רשת טלוויזיה הספרדית TVE. במהלך ההופעה באנטוורפן ריהאנה ביצעה את "Photographs". במהלך ההופעות בישראל, טורקיה, יוון וספרד, השיר "Russian Roulette" לא בוצע. במהלך ההופעה בטוסון השירים: "Russian Roulette" ,"Fire Bomb" ,"Rockstar 101" ו-"Wonderwall" לא בוצעו. במהלך ההופעה בלארדו השיר "Wonderwall" לא בוצע ולאחר מכן הוסר מרשימת השירים. במהלך ההופעה ב- Uncasville השיר "Rehab" לא בוצע. די ג'יי דאדי קיי - אנטוורפן ויטה - צרפת פיקסי לוט - בריטניה (תאריכים נבחרים) Tinchy Stryder - לונדון Tinie Tempah - בריטניה (תאריכים נבחרים) יוסטון פרוג'קט - ישראל וגאס - צרפת קשה - צפון אמריקה Travie McCoy - צפון אמריקה (תאריכים נבחרים) DJ Brian Dawe - צפון אמריקה (תאריכים נבחרים) DJ Ross Rosco - סירקוזה ג'יי ברזיל - סירקוזה קלווין האריס - אוסטרליה Far East Movement - אוסטרליה אלכסיס ג'ורדן - אוסטרליה (תאריכים נבחרים) "Mad House" (וידאו פתיחה, מכיל סימפולים של Disturbia) מערכה ראשונה: "Russian Roulette" "Hard" "Shut Up and Drive" "Fire Bomb" "Disturbia" מערכה שנייה: "Rockstar 101" "Rude Boy" "Wonderwall" "Hate That I Love You" "Rehab" מערכה שלישית: "Unfaithful" "Stupid in Love" "Te Amo" "Photographs" (בוצע באנטוורפן וארנהם בלבד) מערכה רביעית: "Don't Stop the Music" "Breakin' Dishes" "The Glamorous Life" "Let Me" "SOS" "Take a Bow" הדרן: "Medley" (מחרוזת של 3 שירים ברצף) "Wait Your Turn" "Live Your Life" "Run This Town" "Umbrella" "Mad House" (וידאו פתיחה, מכיל סימפולים של Disturbia) מערכה ראשונה: "Russian Roulette" "Hard" "Shut Up and Drive" "Fire Bomb" "Disturbia" מערכה שנייה: "Rockstar 101" "Rude Boy" "Wonderwall" מחרוזת: "Love The Way You Lie" / "Airplanes" / "Hate That I Love You" "Rehab" מערכה שלישית: "Unfaithful" "Stupid in Love" "Te Amo" מערכה רביעית: "Don't Stop the Music" "Breakin' Dishes" "The Glamorous Life" "Let Me" "SOS" "Take a Bow" הדרן: "Medley" (מחרוזת של 3 שירים ברצף) "Wait Your Turn" "Live Your Life" "Run This Town" "Umbrella" "Mad House" (וידאו פתיחה, מכיל סימפולים של Disturbia) מערכה ראשונה: "Only Girl (In The World)" "Hard" "Shut Up and Drive" "Fire Bomb" "Disturbia" מערכה שנייה: "Rockstar 101" "S&M" "Rude Boy" "Hate That I Love You" "Love The Way You Lie (Part II)" מערכה שלישית: "Unfaithful" "Te Amo" "What's My Name?" מערכה רביעית: "Don't Stop the Music" "Breakin' Dishes" "The Glamorous Life" "Let Me" "SOS" "Take a Bow" הדרן: "Medley" (מחרוזת של 3 שירים ברצף) "Wait Your Turn" "Live Your Life" "Run This Town" "Umbrella" הזמרת קשה שימשה כזמרת חימום בכל היעדים בצפון אמריקה: "Blah Blah Blah" "Party At A Rich Dude's House" "V.I.P" "Dinosaur" "Animal" "Stephen" "Take It Off" "Your Love Is My Drug" "Tik Tok" מדיה וקבצים בנושא Last Girl on Earth בוויקישיתוף